**Маңғыстау облысындағы АИТВ-инфекциясы бойынша 2024 жылға эпидемиологиялық ахуалы**

​ 2024 жылы  облыста 69 жағдай АИТВ-инфекциясы тіркелді, оның ішінде 7 жағдай шетел азаматтары арасында тіркелсе, 62 жағдай Қазақстан Республикасы азаматтары арасында тіркелді.

   2023 жылмен салыстыратын болсақ, осы кезеңде 76 жағдай тіркелген, оның ішінде 12 шетел азаматтары, 64 Қазақстан Республикасы азаматтары арасында анықталды. АИТВ-инфекциясының тіркелуі Казақстан Республикасы азаматтары арасында 2 жағдайға (3,1%) төмендеді.

     АИТВ-инфекциясы Маңғыстау, Қарақия аудандарынан басқа облыстағы қалалар мен аудандардың барлығында тіркелді.

      Тіркелген жағдайлар әйелдерге қарағанда ер азаматтар арасында 2,4 есе көп анықталған. Анықталған АИТВ-инфекциясын жастары бойынша талдайтын болсақ, 19-70 жастар аралығында тіркелді. АИТВ-инфекциясының жас шамасы бойынша 15-49 жас аралығында тіркелген жағдайларға көп көңіл бөлінеді, өйткені адамдардың қоғамда белсенді кезеңдері болып табылады. Қабылданған межелі көрсеткіш бойынша АИТВ-инфекциясының 15-49 жас аралығындағы таралушылығы облыста 0,12% көрсетті, яғни 0,15% межелі көрсеткіштен асқан жоқ.
   АИТВ-инфекциясының әлеуметтік топтары бойынша талдайтын болсақ, 54,8%-жұмыс жасайтындар арасында тіркелсе, 40,3%-жұмыс жасамайтын адамдар арасында анықталған.

Жұқпаның берілу жолдарында жыныстық қарым қатынас арқылы 72,6% таралса, халықтың негізгі топтары арасында 22,6% анықталды.
    Облыста АИТВ-инфекциясына тексерілген адамдардың саны 8,6 % көбейді. ҚР денсаулық сақтау Министрлігінің 2020 жылдың 27 қарашасында №211/2020 шыққан бұйрығына сәйкес, жүкті әйелдердің серіктері АИТВ-инфекциясына тексеріліп жатыр. Жүкті әйел жүктілігі бойынша есепке алынған кезде, серіктері АИТВ-инфекциясына бір рет тексерілсе, жүкті әйелдер жүктілігі кезінде 2 рет тексеріледі, яғни есепке тұрған кезде және жүктіліктің 28-30 аптасында.

Жүкті әйелдер мен олардың серіктерінің АИТВ-инфекциясына тексерілуі мақсаты- АИТВ-инфекциясын ерте анықтап, анадан балаға вертикальды берілу жолының алдын алу болып табылады.

2024 жылы тексеру барысында жүкті әйелдердің серіктерінің арасында 13 жағдай АИТВ-инфекциясы анықталса, жүкті әйелдер арасында 3 жағдай анықталды. Анықталған жағдайдар уақытында диспансерлік есепке алынып, антиретровирустық ем қабылдады.

2021 жылдан бастап облыстық ЖИТС орталығында қатынасқа дейінгі алдын-алу шаралары енгізілді. Қатынасқа дейінгі алдын-алу шаралары- бұл АИТВ инфекциясының халықтың негізгі топтары арасында, дискордандық жұптар (бір серігінде жұқпа болмаған кезде) жүргізіледі. Негізгі мақсаты-АИТВ инфекциясының жыныстық және парентеральдық жолмен берілуінің алдын-алу болып табылады.

1994 жылдан бастап, өсіммен облыста 31.12.2024 жылға дейін 711 АИТВ инфекциясы анықталды, оның ішінде шетел азаматтары- 125 (17,6%), азаматтығы жоқ адамдар-3 (0,4%), анонимді-2 (0,3%), Қазақстан Республикасы азаматтары арасында-581 (81,7%).

АИТВ-инфекциясы Қазақстан Республикасы азаматтары мен ​шетел азаматтарына тексерілу тегін. Талдауды тұрақты мекен жайында тіркелген емханада немесе Облыстық АИТВ-инфекциясының алдын-алу орталығында тапсыруға болады.

Тегін кеңес және АИТВ-инфекциясына тексерілу үшін Ақтау қаласы, 3 шағын аудан, 170 ғимаратқа келуге немесе байланыс телефоны 50-73-62 хабарласуға болады.

​Махамбеткалиева Ж.А.

Облыстық АИТВ-инфекциясының алдын-алу

орталығының эпидемиолог дәрігері